হেমলক সোসাইটির ১৩ বছর পর ফেরত আসছে চমক

কলকাতা: আসছে হেমলক সোসাইটি (Hemlock Society) পার্ট ২। সরস্বতী পুজোর দিন (Saraswati Puja 2025) নিজের সোশ্যাল মিডিয়ায় পোস্ট করে ভক্তদের উদ্দেশে বার্তা জনপ্রিয় বাংলা ছবির পরিচালক সৃজিত মুখার্জির (Srijit Mukherjee)।

এদিন নয়া ছবির প্রথম পোস্টারের ঝলক পোস্ট করে সৃজিত লিখছেন, ‘সাবধান! সাবধান! সাবধান! হেমলক সোসাইটির ১৩ বছর পর ফেরত এল… কিলবিল সোসাইটি।’

আরও পড়ুন: আসছে শিবু-নন্দিতার নয়া ছবি ‘আমার বস’

পোস্টারে দেখা যাচ্ছে, বড় হরফে লেখা ‘ফ্লিমিং সুন’। সঙ্গে হেমলক সোসাইটি থেকে পরমব্রতর কালজয়ী ডায়লগ, ‘মরবে মরো ছড়িও না’। ‘ফেলুদাও জানে, নেরুদাও জানে, দেরিদাও জানে…।’ দেখা যাচ্ছে হেমলকের হিট গান ‘জল ফড়িং’, ‘এখন অনেক রাত’-এর মতো প্রথম দু-একটি শব্দও।

আসন্ন ছবির ঘোষণা শুনে খুশি সৃজিতের থ্রিলার ভক্তরা। ছবিতে থাকছেন এক ঝাঁক তারকা। মুখ্য ভূমিকায় দেখা যেতে পারে, পরমব্রত চট্টোপাধ্যায়, কৌশানী মুখার্জি, বিশ্বনাথ বসু প্রমুখ।